ગુજરાતના રતિલાલ મકવાણાને ઈન્ડિયન પેટ્રોકેમિકલ લિમિટેડના પેટ્રોકેમિકલ્સ વેચવાની એજન્સી મળી તો પ્લાસ્ટિકનો સામાન બનાવતા ઉદ્યોગપતિઓએ તેની પાસેથી સામાન ખરીદવાની મનાઈ કરી દીધી કારણ કે તે દલિત છે. સંઘર્ષના દિવસો દરમિયાન તેમની સાથે ઘણા સામાજિક ભેદભાવ થયા પણ તેમણે સફળતાના શિખર સુધી પહોંચવાનો પોતાનો જુસ્સો ટકાવી રાખ્યો. આજે તે પેટ્રોકેમિકલ્સનું ટ્રેડિંગ કરનારી કંપની ગુજરાત પિકર્સ ઈન્ડસ્ટ્રીઝના ચેરમેન છે. તેમની કંપની આઈઓસી અને ગેલ ઈન્ડિયાની ડિસ્ટ્રિબ્યુટર છે. તેમની અન્ય એક કંપની રેઈનબો પેકેજિંગ છે. બંને કંપનીઓનું ટર્નઓવર 450 કરોડ કરતા વધારે છે.